**A Lexus a Design Miami/ KIÁLLÍTÓJA ÉS hivatalos autóipari partnere LESZ**

**Az elmúlt években ’egyszerű környezetbarát luxusautógyártóból’ valódi életmódmárkává avanzsáló, és a nemzetközi dizájn, a kortárs kultúra és filmvilág területén is maradandót is alkotó Lexus idén támogatója lesz az élvonalbeli formatervezési fórumnak, ahol egy jövőbe mutató tanulmányautót is kiállít.**

A futurisztikus, letisztult formavilágú és kézműves kidolgozású, a kifinomult luxus legmagasabb színvonalát képviselő környezetbarát hibrid elektromos autóiről ismert [Lexus](http://www.lexus.hu/) bejelentette, hogy támogatóként és hivatalos autóipari partnerként vesz részt a rangos 2018-as Design Miami/ kiállításon. A Lexus ezen a globális fórumon is tovább folytatja misszióját, melynek célja a világ jobbá tétele a dizájn által. Ezen a rendezvényen a világ legbefolyásosabb gyűjtői, formatervezői, kurátorai és kritikusai gyűlnek össze, és ünneplik együtt a dizájn kultúráját. A vásár ’A jövő határtalan’ (The Future is Limitless) elnevezésű installációjának részeként állítják ki az LF-1 Limitless Future tanulmányautót. A Lexus idén harmadik éve vesz részt a Miamiban rendezett Művészet és Dizájn Héten, és ezúttal is folytatja sikeres művészeti sorozatát, a Whitewallal rendezett művészeti és újító beszélgetéseket.

Az LF-1 Limitless egy úgynevezett kevert valóságú installációban lesz látható, amely a dNA (doubleNegatives Architecture/hclab) japán építésze, Socha Ichikawa vetített felületes módszerének továbbfejlesztése. Ichikawa szerint a hagyományos térmérési módszerek korlátozzák az építészek lehetőségeit. Ezért egy számítógépes programmal többirányú perspektívából mutatja be a teret, felszabadítva a képzelőerőt, melynek segítségével új dimenziókat fedezhet fel. A Lexus LF-1 Limitless tanulmányautóban a nagy teljesítmény korlátlan luxussal párosul. A koncepció látványosan demonstrálja a Lexus technológiáját, újításait, és dizájnjának evolúcióját. Ahogyan az olvadt fémet művészi japán karddá kovácsolják, úgy formázzák a Lexus LF-1 Limitless vonalai a jövő luxus crossoverének lehetséges megjelenését. A Miamiban látható installáció a 2018-ban, a milánói Leonardo da Vinci Tudományos és Technikai múzeum népszerű Cavallerizze kiállításán először bemutatott installáció ismétlése.

*„Örülünk a lehetőségnek, hogy a Lexus formatervezőinek munkáját e fontos dizájnközösség kontextusában mutathatjuk meg.”* - fogalmaz Brian Bolain, a Lexus International igazgatója. „*Az LF-1 Limitless a Lexus jövőképének csúcsa,és büszkék vagyunk rá, hogy elhozhatjuk a Design Miami/ kiállításra.”*

A 2019-ben harminc éves fennállását ünneplő Lexus bemutatkozása óta több, mérföldkőnek is számító modellt alkotott már, beleértve az autóiparban új fejezetet nyitó LS 400-at, a világ első luxus crossoverét, az RX 400-at vagy az elismert szupersportkocsit, az LFA-t. Az LF-1 koncepcióautó mérete, arányai és képességei is egy újfajta gondolkozást reprezentálnak, amely kiválóan illik a kiállítás luxus crossover terérhez. A The Future is Limitless installációval a Lexus a jövőbe tekint.

„*A Design Miami/ örömmel üdvözli a Lexust, mint olyan hivatalos autóipari partnert, melynek célja a világ jobbá formálása a dizájn által.”* – fogalmaz Jennifer Roberts, a Design Miami/ ügyvezetője. „*A Lexus elkötelezettsége a kiváló dizájn mellett példa nélküli. Izgalommal várjuk hát, hogy láthassuk az LF-1 Limitless tanulmányt a decemberi Design Miami/ kiállításon.”*

**Lexus Art Series: művészeti és újító beszélgetések a Whitewallal**

A Lexus és a Whitewall Magazin immár harmadszor rendezi meg szokásos beszélgetéssorozatát, ezúttal a Design Miami/ programjának keretén belül. Így idén első alkalommal, a hivatalos program részeként a beszélgetés helyszíne is a Design Miami/ területén lesz. A négy beszélgetésből álló sorozat rendezvényein nemzetközi művészeti és dizájn-szakemberek cserélnek eszmét a kreatív terület fontos témáiról. Idén az egyik panelbeszélgetés témája ’A fejlődő dizájn támogatása a jobb jövő érdekében’ lesz. Yoshihiro Sawa, a Lexus International elnöke is résztvevőként szerepel majd, és bemutatja a Lexus Dizájn Díjat (Lexus Design Award), valamint annak 2018-as zsűritagjait.

„*Nagy megtiszteltetés számunkra, hogy a Lexus művészeti sorozatának keretein belül rendezett 'Művészeti és újító beszélgetések a Whitewallal' rendezvénysorozat partnerei lehetünk. Izgatottan várjuk az általunk szervezett panelbeszélgetéseket, melyeket idén a nagyra becsült Design Miami/ területén vihetünk a közönség elé.*” – árulja el Michael Klug, a Whitewall alapítója, kiadója és főszerkesztője.

*„Ez a beszélgetéssorozat lehetőséget ad arra, hogy különböző iparágak tehetséges képviselőit hozzuk össze. Örülünk, hogy olyan platformot adhatunk ezeknek az újítóknak, ahol megoszthatják egymással ötleteiket az új technológiákról, és a jövő formatervezésének kihívásairól is beszélhetnek.”* – teszi hozzá Laurent Moïsi, a Whitewall ügyvezetője és társkiadója.

**A Lexus**

A Lexus autók szenvedélyesen merész dizájnja, ötletes technológiája és lenyűgöző teljesítménye különleges vásárlói élményt kínál a luxus életstílus márka ügyfelei számára. A Lexus 1989-ben lépett piacra első két luxus limuzinjával – valamint a tökéletességre törekvés hitvallásával. Az azóta eltelt időben a Lexus olyan termékkínálatot fejlesztett ki, amely több mint 90 országban, minden tekintetben megfelel a luxusfogyasztók elvárásainak. A Lexus járművei mára már az Amerikai Egyesült Államok 241márkakereskedésében is kaphatóak, amelyek mindegyike hibátlan kiszolgálással várja az ügyfeleket. Hat különféle, Lexus Hybrid Drive technológiával hajtott modelljével a Lexus vezető szerepet tölt be a luxus hibridek piacán. Ezek mellett a Lexus kínálatában nyolc F SPORT modellváltozat és két nagy teljesítményű F modell szerepel. A Lexus elkötelezetten jövőbe tekintő márka, mely előre érzékeli a jövő luxustermék vásárlóinak igényét.

**A Design Miami/**

A Design Miami/ a világ vezető formatervezési fóruma. Kiállításai a világ legbefolyásosabb gyűjtőit, galériásait, formatervezőit, kurátorait és kritikusait hozza össze, hogy együtt ünnepeljék a dizájn kultúráját és kereskedelmét. A decemberben Miamiban és júniusban Baselben rendezett Art Basel vásár mellett a Design Miami/ a gyűjtők, kiállítók, és érdeklődők első számú rendezvénye. A Design Miami/ azonban több, mint egy dizájn-piactér, ahol a világ vezető galériái összegyűjthetik a XX. és XXI. század kiállításainak múzeumi minőségű bútorait, világítótesteit és műtárgyait. Itt ugyanis minden kiállítást a kereskedelmi rész mellett egy progresszív kulturális program egészít ki. Ez pedig izgalmas együttműködéseket teremt a dizájnerek, az intézmények és a szakmai körök között az építészet, a művészet, és a divat területén, valamint összeköti a világ feltörekvő és elismert formatervezőit és építészeit.

**A Whitewall**

A Whitewall egy független kortárs művészeti és luxus életstílus-magazin. 2006 márciusa óta negyedévente jelenik meg, s azóta új mércét állít a csúcsminőségű kiadványok között. A magazin bepillant a művészeti galériák fehér falai mögé, hogy bemutassa azokat a személyiségeket, akik a művészet világát és a kreatív ipart formálják. A Whitewall 2014-ben mutatta be a Whitewallert, ami a művészeti rendezvények felfedezését segítő csúcsminőségű kiadvány. A nyomtatott és digitális változatban is készülő Whitewaller bepillantást enged az egész világ művészeti rendezvénynaptárába. A Whitewaller ezek mellett egy könnyen használható útikönyv is, ami az eredeti tartalom mellett gyakorlatias kiállítási információkat tartalmaz, valamint színvonalas vendéglőket, bárokat, szállodákat és vásárlóhelyeket is felsorol.

.

###

**További információ:**

**Varga Zsombor**

PR manager

Toyota Central Europe Kft.

Tel.: +36-70-4000-990

E-mail: zsombor.varga@toyota-ce.com